TARYBOS REGLAMENTAS (EB) Nr. 175/2009
2009 m. kovo 5 d.
iš dalies keičiantis Reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 60 ir 301 straipsnius,
atsižvelgdama į 2009 m. kovo 5 d. Tarybos bendrąją poziciją 2009/175/BUSP, iš dalies keičiančią Bendrąją poziciją 2003/495/BUSP dėl Irako (1),
atsižvelgdama į Komisijos pasiūlymą,
kadangi:
(1)
Pagal JT Saugumo Tarybos rezoliuciją 1483 (2003), Tarybos reglamento (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo (2) 2 straipsnyje nustatyta speciali tvarka dėl atsiskaitymo už iš Irako eksportuojamą naftą, naftos produktus ir gamtines dujas, o to reglamento 10 straipsnyje priimti specialūs susitarimai dėl tam tikro Irako turto imuniteto nuo teisinių procesinių veiksmų. Ši speciali tvarka taikyta iki 2008 m. gruodžio 31 d.
(2)
JT Saugumo Tarybos rezoliucijoje 1859 (2008) ir Bendrojoje pozicijoje 2009/175/BUSP nustatyta, kad abi specialios tvarkos turėtų būti taikomos iki 2009 m. gruodžio 31 d. Todėl tikslinga atitinkamai iš dalies pakeisti Reglamentą (EB) Nr. 1210/2003.
(3)
Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1210/2003 iš dalies pakeičiamas taip:
18 straipsnio 3 dalis pakeičiama taip:
„3. 2 ir 10 straipsniai taikomi iki 2009 m. gruodžio 31 d.“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. kovo 5 d.